**Beszámoló a hét napos szardíniai nyelvtanfolyamról**

Nagyon jól éreztem magam kint, a szervezők, a két másik diák és a kísérőtanárunk is mind nagyon kedvesek és barátságosak voltak.

Az utazás napján találkoztunk a reptéren és elkezdtük megismerni egymást. Miután megérkeztünk és átvonatoztunk a városba, megkerestük a szállásunkat, és találkoztunk a szervezőkkel, Gianmarcoval és Cristinával. Tájékoztattak a programokról, és figyelmeztettek, hogy vigyázzunk, nehogy kiszáradjunk a meleg miatt, és ne legyünk túl sokat a napon. Este elmentünk vacsorázni, majd tettünk egy nagy sétát.

     Másnap a reggeli után elkezdődött az első programunk. Kitöltöttünk egy szintfelmérő tesztet (szerencsére hibátlanul), majd olyan feladatokat csináltunk, amikkel kicsit jobban megismerhetjük egymást. Ezután volt egy pár szabad óránk, amit azzal töltöttünk, hogy sétálgattunk a kikötőben, aztán megebédeltünk. A délutáni programon Gianmarco vezetésével mentünk fel az „ördög nyerge” nevezetű helység tetejére, ahol csináltunk néhány feladatot, majd miután végeztünk, lementünk a mellette lévő, addigra kiürült tengerpartra.

    Másnap csak délelőtt volt programunk. Cristinával a városban sétáltunk, de feladatok és térkép alapján nekünk kellett rájönnünk, merre kell menni. Bejártuk  a város magaslaton fekvő történelmi részét, elmentünk egy nagy és szép templomba, majd egy múzeumba, ahol szardíniai leletekkel ismerkedhettünk. Délután elmentünk ebédelni, majd le a tengerpartra, ahol eltöltöttük a hátralévő napot.

    A harmadik nap, a reggeli után Cristinával találkoztunk, aki elvitt minket néhány jellegzetes helyre a város egyik nemrég felújított negyedébe. Láttuk a zenélő köveket, a graffitis utcát és a felújított részt. Majd csináltunk egy egész sokáig elhúzódó kincsvadászatot. Ezután elmentünk a piacra, ahol megkóstolhattunk nagyon sok érdekes ételt, sajtokat és frissen kisütött tengeri állatokat. Cristinával ebédeltünk, majd még a délutáni program előtt nézelődtünk az üzletsoron. A délutáni programnál találkoztunk először Giuliával, a harmadik szervezővel. Nagyon jót beszélgettem vele a költészetről, és mutattunk is egymásnak néhányat az országunk jelentősebb költeményei közül. Giulia elvitt minket egy térre, ahol beültünk egy bárba vacsorázni. Később kiderült, hogy azért vitt minket oda, mert műsort fognak előadni. Kötéltáncosok műsora kezdődött, ami nagyon látványos volt, és hangulatos, mert nem messze a tértől flamingók szálltak. Később elmentünk egy borkóstolóra volt. Sikerült megízlelni néhány nagyon különleges szardíniai bort, amikből párat egyáltalán nem is adnak el külföldre, mivel csak keveset tudnak belőle készíteni.

     A negyedik napot szinte végig a tengerparton töltöttük, majd délután találkoztunk Gianmarcoval a szállodánál, akivel a szálloda mozitermében megnéztük a *Cento Passi* című filmet, ami nagyon érdekes film, aminek elég erős hatása van. Ezután elmentünk vacsorázni, majd le is pihentünk, mert kiszívott a víz és a nap.

      Az ötödik napunk teljesen szabad volt. Ennek keretén belül elutaztunk egy kb. másfél órára lévő városkába, ahonnan tovább mentünk egy gyönyörű tengerpartra. Ott töltöttük a napunkat. Este kilenc körül találkoztunk a szervezőkkel, és elmentünk egy közös vacsorára. Vacsora után még nézelődtünk és sétálgattunk a városban, mivel leárazások voltak és a boltok éjfélig nyitva maradtak. A szállodában volt egy előadás, azt még néztük egy darabig, majd szép lassan eltettük magunkat másnapra.

     A hatodik napon reggel főztünk. Megtanították egy szardíniai étel elkészítését, aminek culurgiones a neve. Nekem nagyon tetszett mivel szeretek főzőcskézni. Sikerült megtanulnom hamarabb és jobban lezárni a tésztát, mint maguk az olasz szervezőink. Miután végeztünk meg is ettük az általunk készített ételt, ezután pedig el kellett búcsúznunk Cristinától. A délutáni program előtt elkezdtük a bepakolást. Délután biciklitúrára mentünk a régi sólepárlóból kialakult parkba. Láttunk flamingókat is. A biciklizés után elbúcsúztunk Giuliától, aki átadta a búcsúajándékainkat. Én egy verses kötetet kaptam, amibe bele is olvasgattam. Nagyon szép versek vannak benne. A legjobb ajándék, amit csak kaphattam. Gianmarcoval még elmentünk egy utolsót fagyizni, majd tőle is el kellett búcsúznunk.

Visszamentünk a szállásra, befejeztük a bepakolást, majd lefeküdtünk, mert másnap korán kellett kelnünk.

A visszaút pedig kicsit szomorúan telt, de összességében nagyon élveztük az egészet. A búcsúzás pedig nehézkesen telt.

Ványi Marcell 12.D